فریال گوہر

فریال گوہر ایک پاکستانی اداکارہ، ٹیلی ویژن کی مصنفہ اور انسانی حقوق کی کارکن ہیں۔  وہ وارث، اڑان، چاندنی راتیں، چاند گرہن ،  وصال اور موہنی مینشن کی سنڈریلاین میں اپنے کرداروں کے لیے جانی جاتی ہیں۔

ابتدائی زندگی 
فریال 18 دسمبر 1959ء کو لاہور، پاکستان میں پیدا ہوئیں۔  انھوں نے لاہور امریکن اسکول میں تعلیم حاصل کی، انہیں کھیل کھیلنا اچھا لگتا تھا اور وہ سافٹ بال کھیلتی تھیں آخر کار وہ اپنے اسکول میں سافٹ بال کی کپتان بن گئیں۔  اس کے بعد وہ کنیئرڈ کالج گئیں وہاں انھوں نے کھیلوں میں حصہ لیا۔  بعد ازاں وہ سیاسی معاشیات کی تعلیم کے لیے کینیڈا چلی گئیں اور جامعہ میک گل میں تعلیم حاصل کی۔  جامعہ میک گل سے گریجویشن کرنے کے بعد، وہ امریکا چلی گئیں اور انھوں نے لاس اینجلس میں جامعہ سدرن کیلیفورنیا میں تعلیم حاصل کی اور انھوں نے دستاویزی فلم کا مطالعہ کیا۔

عملی زندگی 
فریال نے 1980ء میں پی ٹی وی پر بطور اداکارہ آغاز کیا  وہ اپنے شوہر جمال شاہ کے ساتھ ڈراما ٹریفک میں نظر آئیں۔  پھر وہ ڈراموں اڑان، چاند گرہن اور چاندنی راتیں میں نظر آئیں۔ 

1984ء میں انہوں نے جامعہ بلوچستان میں فائن آرٹس کا شعبہ قائم کیا۔   وہ ٹیلی فلم گل پھینکے ہیں میں بھی جہاں آرا کے طور پر نظر آئیں  فریال نے اجوکا تھیٹر میں شمولیت اختیار کی جس کی بنیاد ان کی بہن مدیحہ نے رکھی تھی اور انہوں نے 1980ء سے 1990ء تک تھیٹر کیا، انہوں نے بہت سے اسٹیج ڈرامے بھی کیے۔ 

فریال کو 1999 ء میں اقوام متحدہ کے پاپولیشن فنڈ کے لیے یو این ایف پی اے کی خیر سگالی سفیر مقرر کیا گیا تھا 

2013ء میں وہ فلم زر گل میں یاسمین کے کردار میں نظر آئیں اور 2014ء میں وہ فلم تمنا میں میڈم فاطمہ کے کردار میں نظر آئیں۔  پھر وہ ڈراما موہنی مینشن کی سنڈریلاین میں اداکارہ شبنم اور قوی خان کے ساتھ دارو ماسی کے کردار میں نظر آئیں۔ 

2018 ءمیں انہیں کینسر کیئر ہسپتال اور ریسرچ سنٹر کی طرف سے گڈ ول کینسر کیئر ایمبیسیڈر مقرر کیا گیا۔ 

فریال کو 2019 ءمیں فیڈریشن آف پاکستان کے صدر حیدر خان لہری نے گڈ ول سافٹ بال ایمبیسیڈر کے طور پر مقرر کیا تھا

ذاتی زندگی 
فریال نے اداکار جمال شاہ سے شادی کی لیکن کچھ سال بعد دونوں میں طلاق ہو گئی۔  فریال نے امریکا میں کیلیفورنیا میں پاکستانی ڈاکٹر سے شادی کی لیکن یہ بھی طلاق پر ختم ہوئی۔  فریال کی بڑی بہن اداکارہ مدیحہ گوہر کا 2018ء میں انتقال ہو گیا ۔ فریال اداکارہ سویرا ندیم کی خالہ اور اسکرین رائٹر شاہد ندیم کی بھابھی ہیں۔

فلموگرافی

ٹیلی ویژن

ٹیلی فلم

فلم

موسیقی ویڈیو

اعزازی سفیر 
 1999ء میں یو این ایف پی اے کی خیر سگالی سفیر 
 2018ء میں سفیر برائے کینسر کیئر 
 2019ء میں پاکستان سافٹ بال کی سفیر

اعزازات اور نامزدگی

کتاب 
فریال نے اگست میں ایک تنقیدی ناول جس کا عنوان ہے گیلی زمین کی خوشبولکھا، جو آج کل کی خواہش اور نقصان کے بارے میں ہے   پھر انھوں نے ایک اور کتاب لکھی جس کا عنوان تھا مزید تدفین کے لیے کوئی جگہ نہیں،  جس میں سماجی و سیاسی صورتحال کے بارے میں تشویش کا ذکر کیا گیا تھا۔

حوالہ جات 

پاکستانی فلمی اداکارائیں
اکیسویں صدی کی پاکستانی اداکارائیں
پاکستانی ٹیلی ویژن اداکارائیں
بیسویں صدی کی پاکستانی اداکارائیں
بقید حیات شخصیات
1959ء کی پیدائشیں
بیسویں صدی کے پاکستانی مصنفین
بیسویں صدی کے ڈراما نگار اور ڈراما نویس
بیسویں صدی کے ناول نگار
بیسویں صدی کی مصنفات
اکیسویں صدی کی پاکستانی مصنفات
اکیسویں صدی کے پاکستانی مصنفین
اکیسویں صدی کے ڈراما نگار اور ڈراما نویس
اکیسویں صدی کے ناول نگار
اکیسویں صدی کی مصنفات
لاہور کی اداکارائیں
پاکستانی ڈراما نگار اور ڈراما نویس
پاکستانی ناول نگار
پاکستانی اسٹیج اداکارائیں
پاکستانی فعالیت پسند برائے حقوق نسواں
اردو مصنفین
پاکستانی اردو مصنفین
لاہور کے مصنفین
بیسویں صدی کی پاکستانی مصنفات